**Anexa 1\_Instrucțiuni completare formular cerere de finanțare**

Acest document reprezintă un îndrumar pentru completarea în sistemul informatic MySMIS2021/SMIS2021+ a unei cereri de finanțare pentru apelul de proiecte dedicat **Intervenției Regionale 6.1D – Universități,** în cadrul Programului Regional Vest 2021-2027.

Aici sunt descrise secțiunile cererii de finanțare, aplicabile acestui apel, ce trebuie completate în sistemul informatic MySMIS2021/SMIS2021+. Sunt incluse instrucțiuni, recomandări și explicații pentru completarea corectă a datelor solicitate.

Pentru crearea unui cont de utilizator, identificarea electronică și crearea unei entități juridice, completarea funcțiilor din cererea de finanțare, utilizarea semnăturii digitale, vă rugăm să consultați inclusiv **manualele și tutorialele** privind utilizarea sistemului informatic MySMIS2021/SMIS2021+, disponibile la link-ul <https://www.fonduri-ue.ro/mysmis-2021>. Mai multe informații puteți accesa la secțiunea de întrebări frecvente, colectate în cadrul aplicației de Helpdesk, disponibilă la link-ul <https://www.fonduri-ue.ro/hds-faq#MySMIS%202021>.

După crearea unui cont de utilizator și identificarea unei entități juridice (i.e. solicitantul), puteți selecta, dintre apelurile deschise în cadrul diferitelor programe regionale, apelul de proiecte aferent **Intervenției Regionale 6.1D – Universități,** în cadrul Programului Regional Vest 2021-2027.

Înainte de a începe completarea cererii de finanțare, vă recomandăm să citiți cu atenție:

1. prevederile din ghidul solicitantului de finanțare aferent acestui apel și să vă asigurați că ați înțeles toate condițiile de accesare a finanțării;
2. instrucţiunile, recomandările şi explicaţiile incluse în acest document și în documentele disponibile pe <https://www.fonduri-ue.ro/mysmis-2021>. Nerespectarea acestora conduce la respingerea cererii de finanțare pentru neconformitate administrativă sau depunctarea proiectului în etapa de evaluare tehnică și financiară.

Sistemul informatic MySMIS2021/SMIS2021+ permite atașarea, la anumite secțiuni, a unor documente la cererea de finanțare, prin încărcarea fișierelor ce conțin aceste documente.

Conform prevederilor din ghidul solicitantului de finanțare, **este obligatorie anexarea documentelor enumerate la capitolele 7.4 Anexe și documente obligatorii la depunerea cererii și 7.6 Anexe și documente obligatorii la momentul contractării**.

Anexele pot fi încărcate în totalitate la o singură secțiune din cererea de finanțare (spre exemplu, la secțiunea Solicitant), în copie format .pdf sub semnătură electronică extinsă certificată a reprezentantului legal al solicitantului/persoanei împuternicite. Documentele anexate vor fi scanate integral, denumite corespunzător, ușor de identificat și lizibile. Anexele la ghidul solicitantului de finanțare sunt fie un formular standard care trebuie respectat, fie un formular cu un format recomandat.

|  |
| --- |
| **Atenție!**  În cazul în care, la momentul depunerii cererii de finanțare, nu a fost încărcată **documentația tehnico-economică – Proiect tehnic și/sau Studiu de oportunitate**, cererea de finanțare se respinge fără posibilitatea de a se solicita clarificări. |

Documentele încărcate în sistemul informatic MySMIS2021/SMIS2021+, ca parte integrantă a documentaţiei cererii de finanţare, trebuie să fie lizibile, ușor de identificat, denumite corespunzător şi complete. Se recomandă scanarea planşelor, schiţelor, tabelelor de dimensiuni mari, la o rezoluţie adecvată pentru a asigura lizibilitatea.

Anexele cererii de finanțare se vor încărca în sistemul informatic MySMIS2021/SMIS2021+ conform instrucțiunilor din tabelul următor:

|  |  |  |
| --- | --- | --- |
| **Secțiune Cerere de finanțare** | **Denumire document anexă la Cererea de finanțare** | **Denumire document la încărcare în MySMIS2021/SMIS2021+** |
| Solicitant | Documente statutare ale solicitantului de finanțare: Documentul legal privind înfiinţarea şi funcţionarea instituţiei de învăţământ superior de stat, inclusiv documentul din care să rezulte tipul, modul de constituire, responsabilităţile organelor de conducere, dacă documentele sunt diferite. | DIF\_denumire Universitate |
| Solicitant | Documentul privind identificarea reprezentantului legal al solicitantului de finanțare, membrii parteneriatului | CI\_nume reprezentant legal |
| Ordinul privind numirea în calitate de rector al instituției de învățământ superior de stat | ONR\_denumire institutie |
| Solicitant | Mandatul special/împuternicirea specială pentru semnarea cererii de finanțare, a anexelor la acestea și/sau a contractului de finanțare:   * Dispoziție a reprezentantului legal * Procură notarială etc. | DRL\_denumire solicitant/ an\_imputernicire  Procura notariala\_imputernicire etc. |
| Documentul privind identificarea împuternicitului reprezentantului legal al solicitantului de finanțare | CI\_nume împuternicit |
| Solicitant | Curriculum vitae | CV\_nume membru EIP |
| Fișe de post | FP\_nume membru EIP |
| Solicitant | Decizia etapei de încadrare a proiectului în procedura de evaluare a impactului asupra mediului  Clasarea notificării | Decizie EIM  Clasare EIM |
| Solicitant | Plan de mentenanță al investiției | PMI |
| Solicitant | Documentația tehnico-economică, faza Proiect Tehnic, parte scrisă și parte desenată | DTE\_PT |
| Solicitant | Studiul de oportunitate | DTE\_SO |
| Solicitant | Autorizație de construire | AC\_nr/an |
| Solicitant | Adresa primăriei privind faptul că lucrările de construire propuse nu se supun autorizării, unde este cazul | Adresa primariei |
| Solicitant | Devizul general centralizator, dacă este cazul/ Devizul general/Devizul general actualizat la faza contract de execuție lucrări | DG centralizator\_an  DG\_an  DG\_contract executie lucrari |
| Solicitant | Devizul aferent activității de bază | Deviz\_activitate de baza |
| Solicitant | Devizele pe obiect pentru lucrări eligibile și lucrări neeligibile din cadrul PT, în funcție de caz | F2\_nume obiect investitie\_lucrări eligibile  F2\_nume obiect investitie\_lucrări neeligibile |
| Solicitant | Dosarul/dosarele de achiziție/achiziții publice pentru contractele de execuție lucrări/servicii/achiziții de bunuri (dotări, echipamente, utilaje), aferente activității de bază a proiectului, încheiate înainte de depunerea cererii de finanțare | Conform Anexei 24\_Lista de documente aferente dosarului achizitiei |
| Solicitant | Hotărârea Senatului Universitar/Consiliului de Administrație a universității de aprobare a indicatorilor tehnico-economici și a documentației tehnico-economice faza PT și/sau a Studiului de oportunitate | HSU PT\_denumire Universitate / HCA PT\_denumire Universitate  HSU SO\_denumire Universitate / HCA SO\_denumire Universitate |
| Solicitant | Tabel centralizator pentru obiective de investiție | Anexa 14\_Tabel centralizator privind obiectivele de investitie |
| Solicitant | Expertiza tehnică | Expertiza tehnica |
| Solicitant | Situațiile financiare aferente anului anterior depunerii cererii de finanțare | SFA\_denumire universitate |
| Solicitant | Indicatori economico-financiari | Anexa 13\_Indicatori economico - financiari\_denumire Universitate |
| Solicitant | Documente justificative pentru dovedirea acțiunilor de cooperare interregională/transfrontalieră/transnațională și/sau participarea activă la inițiative la nivel european în domeniul educațional, nivel terțiar. | Cooperare\_tip document justificativ |
| Solicitant | Certificatul de atestare fiscală, referitor la obligațiile de plată la bugetul local | CAF\_BL\_denumire universitate |
| Solicitant | Certificat de atestare fiscală emis de organul fiscal din care să rezulte că nu are datorii scadente neachitate la termen sau neeșalonate la bugetul de stat | CAF\_BS\_denumire universitate |
| Solicitant | Certificat de cazier fiscal | Cazier fiscal\_denumire universitate |
| Solicitant | Formularul bugetar "Fişa proiectului propus la finanţare în cadrul programelor aferente Politicii de coeziune a Uniunii Europene" | Formular bugetar\_Fisa proiect |
| Solicitant | Formularul nr. 1 - Fişă de fundamentare | Formular nr. 1\_Fisa fundamentare |
| Solicitant | Hotărârea Senatului Universitar/Consiliului de Administrație a universității de aprobare a proiectului. | HSU proiect\_denumire Universitate  HCA proiect\_denumire Universitate |
| Solicitant | **Documentele privind dreptul asupra infrastructurii, teren și/sau construcții, care face/fac obiectul investiției:** | |
| Extras de carte funciară | ECF\_nr. carte funciara |
| Încheieri | Incheiere nr. |
| Plan de amplasament vizat de OCPI | Plan amplasament\_nr. carte funciara |
| Documente justificative pentru dovedirea dreptului de administrare/concesiune/superficie/uz/uzufruct/servitute/folosință | Document administrare/concesiune/superficie/uz/uzufruct/servitute/folosinta nr.... |
| Acordul proprietarului imobilului pentru ca solicitantul de finanțare să realizeze investiția propusă, dacă este cazul. | Acord proprietar\_nr. |
| Acordul instituției în favoarea căreia a fost constituită ipoteca, dacă este cazul. | Acord ipoteca\_nr. |
| Solicitant | Ordin de începere a lucrărilor | Ordin începere\_denumire solicitant |
| Solicitant | Anunțul de participare în SEAP pentru dovedirea demarării procedurii de achiziție publică pentru contractul de execuție lucrări/furnizare dotări/echipamente | Anunt SEAP\_nr/data |
| Solicitant | Documente justificative care au stat la baza stabilirii costurilor pentru activitățile/ achizițiile pentru care nu sunt prevăzute praguri de cost în cadrul GSF, sau pentru care acestea depășesc pragurile de cost | Justificare cost\_tip document justificativ |
| Solicitant | Indicatori | Anexa 9\_Indicatori |
| Solicitant | Documentele justificative/doveditoare care au stat la baza calculului indicatorilor de realizare și rezultat aferenți Intervenției Regionale 6.1.D: RCO 67, RCR 71, PSR 04. (inclusiv documentul doveditor din care să rezulte numărul și ponderea studenților care provin din grupuri defavorizate). | Documente justificative\_RCO67  Documente justificative\_RCR71  Documente justificative\_PSR04 |
| Solicitant | Declarația reprezentului legal al solicitantului de finanțare sau orice alt document justificativ privind utilizarea în comun de către mai multe facultăți a spațiilor educaționale care fac obiectul proiectului propus. | Document justificativ\_utilizare in comun |

**CEREREA DE FINANŢARE**

**Program:** Se generează automat de către sistemul informatic MySMIS2021/SMIS2021+

**Prioritate:** Se generează automat de către sistemul informatic MySMIS2021/SMIS2021+

**Obiectiv de politică:** Se generează automat de către sistemul informatic MySMIS2021/SMIS2021+

**Fond:** Se generează automat de către sistemul informatic MySMIS2021/SMIS2021+

**Obiectiv specific:** Se generează automat de către sistemul informatic MySMIS2021/SMIS2021+

**Cod Apel de proiecte:** Se generează automat de către sistemul informatic MySMIS2021/SMIS2021+

**Cod SMIS:** Se generează automat de către sistemul informatic MySMIS2021/SMIS2021+

**Denumire proiect**

**Conform art. 49 alin. (3) din Regulamentul (UE) 2021/1.060**

**Titlul proiectului:** introdus de către utilizatorul care a adăugat proiectul.

**Codul SMIS:** Se generează automat de către sistemul informatic MySMIS2021/SMIS2021+.

**Secţiunea: Solicitant**

**Secţiune obligatorie** - include date financiare, date entitate, finanţări anterioare, din care: finanţări complementare

Datele cu privire la identificarea **solicitantului, a reprezentantului legal și a sediului social** **sunt obligatorii și se completează la momentul definirii entității juridice.** Informațiile trebuie să fie corelate cu cele din documentele statutare ale solicitantului de finanțare și din documentul de identificare a reprezentantului legal al solicitantului.

|  |
| --- |
| **Atenție!**  În modul **Înscriere entitate juridică** la câmpul **Departament se va completa „- -„.** |



Aceste informații sunt preluate în mod automat din meniul entității juridice. În cazul în care informațiile din meniul entității juridice au fost modificate după adăugarea unui proiect, la acționarea butonului  , informațiile se vor actualiza.



**Date de identificare:**

* Denumire: se introduce denumirea solicitantului
* Tipul organizație: Instituție de învățământ superior de stat acreditată
* Este intreprindere IMM: se selectează „nu”
* Cod fiscal: se introduce Codul de Identificare Fiscală
* Nr. înregistrare: se introduce numărul de înregistrare
* Registru: se completează automat de către sistem ”Registrul autorităților publice”
* Cod CAEN principal – se selectează codul CAEN principal al entității, din lista derulantă, dacă este cazul
* Data înființării: se completează automat de către sistem
* Înregistrat în scopuri de TVA: se selectează „DA” sau „NU”
* Tip entitate: se va selecta ,,Entitate de drept public”.

**Reprezentantul legal al solicitantului** - este persoana care are dreptul, conform actelor constitutive, să reprezinte organizaţia şi să semneze în numele acesteia.Datele de identificare ale acestuia trebuie să corespundă cu documentul de identificare anexat cererii de finanțare.

**Sediul social:**

Se vor completa informațiile privind sediul social al solicitantului de finanțare – țară, județ, localitate, stradă, cod poștal, telefon și email.

**Structură grup:**

Acest câmp nu face obiectul prezentului apel de proiecte.

**Conturi bancare**: se vor completa datele de identificare ale conturilor bancare ce se preconizează a fi utilizate în cadrul proiectului. În acest sens, se va avea în vedere modelul standard de contract de finanțare cu privire la rambursarea/plata cheltuielilor.



**Exerciții financiare**: se vor completa datele financiare aferente ultimului exercițiu financiar încheiat, anterior depunerii cererii de finanțare, în corelare cu informațiile din situațiile financiare depuse la ANAF.

**Asistență acordată anterior**: se vor completa informații privind proiectele finanțate anterior, similare și/sau complementare cu prezentul proiect.

Din proiectele introduse solicitantul are posibilitatea să selecteze proiectele care să apară în cadrul cererii de finantare depuse, respectiv selectează care sunt proiectele complementare cu proiectul depus.

**Atenție!**

În cadrul prezentei secțiuni solicitantul de finanțare va completa în mod obligatoriu informații privind proiectele complementare cu prezentul proiect, pentru care a primit finanțare prin POR 2014-2020, PR Vest 2021-2027 sau alte programe și/sau buget local/național, care sunt detaliate în cadrul cererii de finanțare, respectiv: PNRR, TVET, ERASMUS+, eTwinning, PEO, Programe transfrontaliere, transnaționale, interregionale etc.

Aceste detalieri sunt necesare pentru evaluarea îndeplinirii sub-criteriului 2.5. - Caracterul complementar al investiției este descris și justificat în cadrul cererii de finanțare și documentației tehnico-economice, din grila de evaluare tehnică și financiară.



**Asistență solicitată:** se vor completa informații privind proiectele pentru care s-a solicitat finanțare, însă care se află în procesul de evaluare, selecție, contractare (nefiind emisă o decizie privind finanțarea). În această secțiune se vor include informații privind stadiul proiectelor și se va prezenta o scurtă descriere a acestora, a obiectivelor și a rezultatelor preconizate. Proiectele vor fi enumerate în ordinea descrescătoare în care acestea au fost depuse spre finanțare.



**Atenție!**

În cadrul prezentei secțiuni solicitantul de finanțare va completa în mod obligatoriu informații privind proiectele complementare cu prezentul proiect, propuse a fi realizate prin PR Vest 2021-2027 sau alte programe și/sau buget local/național, care sunt detaliate în cadrul cererii de finanțare, respectiv: PNRR, TVET, ERASMUS+, eTwinning, PEO, Programe transfrontaliere, transnaționale, interregionale etc.

Aceste detalieri sunt necesare pentru evaluarea îndeplinirii sub-criteriului 2.5. - Caracterul complementar al investiției este descris și justificat în cadrul cererii de finanțare și documentației tehnico-economice, din grila de evaluare tehnică și financiară.

**Secţiunea: Responsabil proiect/Persoana de contact**

**Secţiune obligatorie**



**Responsabil de proiect:** se completează cu datele persoanei responsabile (din partea solicitantului de finanțare) cu implementarea prezentului proiect (managerul de proiect).

**Persoana de contact:** este persoana desemnată de solicitant să menţină contactul cu Autoritatea de Management în procesul de evaluare și selecție a Cererii de finanțare. Persoana de contact poate fi aceeași cu reprezentantul legal sau managerul de proiect.

|  |
| --- |
| **Atenție!**  Numărul de telefon și adresa de e-mail ale responsabilului de proiect și ale persoanei de contact sunt vizibile în câmp doar după acționarea tastei Enter (de la tastatură)! |

**Secţiunea: Atribute proiect**

**Secţiune obligatorie**

Sebifează cu „DA” sau „NU”, după caz, pentru fiecare categorie enumerată mai jos:

**Proiect de importanță strategică**: Sebifează cu „NU”

**Proiectul figurează în tipul de acțiuni de importanță strategică**: Sebifează cu „NU”

**Proiect fazat:** Sebifează cu „NU”

**Sprijinul public va constitui ajustor de stat**: Sebifează cu „NU”.

**Proiectul este în cadrul unei structuri „PPP”**: Sebifează cu „NU”

**Proiectul este generator de venit**: Sebifează cu „NU”.

**Proiectul este asociat cu site-ul Natura 2000**: Sebifează cu „DA” sau „NU”, după caz

**Contribuție la strategii de dezvoltare integrată teritorială (ITI)**: Se bifează cu „NU”

**Proiectul este instrument financiar**: Sebifează cu „NU”

**Proiectul contribuie la îndeplinirea condițiilor favorizante**: Sebifează cu „DA”



**Secţiunea: Capacitate solicitant**

**Secţiune obligatorie**



**Sursa de cofinanțare:** se selectează din nomenclator „Venituri proprii ale autorității publice”.

**Categorie de beneficiar** – se selectează din nomenclator – ”Instituție de învățământ superior de stat acreditată”

**Calitatea entității în proiect** – se selectează din nomenclator „Solicitant”

**Cod CAEN relevant**- se selectează din nomenclator codul CAEN 8542

**Capacitate administrativă/financiară/tehnică/juridică**



**Capacitatea administrativă**

Se va descrie capacitatea operaţională a solicitantului privind resursele umane necesare pentru implementarea proiectului și experiența relevantă a solicitantului în gestionarea fondurilor.

În cazul în care nu se contractează managementul proiectului, se va preciza numărul persoanelor implicate/avute în vedere pentru managementul proiectului, poziţia, atribuţiile şi rolul fiecărui membru din echipa de proiect, experienţa relevantă necesară pentru rolul propus în echipa de proiect.

Se recomandă ca echipa de implementare a proiectului să fie formată din persoane cu experiență și calificare necesare pentru implementarea proiectului. Se vor avea în vedere prevederile ghidului solicitantului de finanțare privind echipa de implementare a proiectului, condiții transpuse și în criteriile de evaluare tehnică și financiară.

**Capacitatea financiară**

Informațiile din secțiune sunt necesare pentru a confirma capacitatea financiară a solicitantului de finanțare, responsabil pentru implementarea proiectului, respectiv pentru a demonstra că acesta este în măsură să garanteze lichiditățile necesare pentru o finanțare adecvată a proiectului, astfel încât să se asigure implementarea cu succes a acestuia și funcționarea în viitor.

În acest sens se vor detalia următoarele elemente, pentru anul fiscal anterior depunerii cererii de finanțare, în corelare cu informațiile din Anexa 13\_Indicatori economico–financiari și cu situațiile financiare anuale aferente depuse la ANAF, respectiv:

* Gradul de îndatorare;
* Grad de autofinanţare.

**Capacitatea tehnică**

Se vor completa informații despre capacitatea tehnică a solicitantului de finanțare, din punct de vedere a resurselor materiale de care dispune solicitantul de finanțare, în vederea implementării proiectului în bune condiții și a exploatării rezultatelor acestuia.

**Capacitatea juridică**

Se vor completa informații despre resursele juridice de care dispune solicitantul de finanțare.

**Secţiunea: Localizare proiect**

**Secţiune obligatorie**

Se completează datele de identificare ale locației de implementare a proiectului

**Obiectiv specific**: se selectează obiectivul specific RSO4.2

**Fond UE**: Se selectează FEDR

**Județ**: se selectează din lista derulantă județul în care se implementează proiectul.

|  |
| --- |
| **Atenție!**  Județul în care se implementează proiectul trebuie să fie unul dintre județele care formează Regiunea Vest: Arad, Caraș-Severin, Hunedoara sau Timiș. |

**Regiune**: se completează automat la selectarea județului

**Localitate**: se selectează din lista derulantă localitatea în care se implementează proiectul

**Informații localizare proiect**: se va/vor introduce adresa/adresele exacte ale locației/locațiilor de implementare a proiectului, numerele de extrase CF, dacă este cazul, precum și alte date relevante despre localizarea proiectului.



**Secţiunea: Obiective proiect**

**Secţiune obligatorie**



**Obiectivul general al proiectului/Scopul proiectului**

* Se va formula obiectivul general al proiectului.
* Se va descrie modul în care proiectul contribuie la realizarea obiectivului specific al Intervenției regionale 6.1.D – Universități: Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online (FEDR).

**Obiectivele specifice ale proiectului** - Se completează **maxim 3 obiective specifice** ale proiectului de investiție.

Atingerea tuturor obiectivelor specifice ar trebui sa asigure realizarea obiectivului general al proiectului.

**Obiectivele trebuie să fie formulate clar, să fie cuantificabile și în strânsă corelare cu activităţile şi rezultatele prevăzute a se realiza.**

De regulă, obiectivele specifice sunt atinse ca urmare a realizării unei activităţi / set de activităţi din cadrul proiectului, în timp ce atingerea obiectivului general este o consecinţă a îndeplinirii obiectivelor specifice.

**Atenție!**

**Pentru fiecare obiectiv specific al proiectului, solicitantul de finanțare va defini un rezultat așteptat**, în secțiunea Rezultate așteptate / Realizări așteptate!

****

**Secţiunea: Justificare/Context/Relevanţă/Oportunitate şi contribuţia la obiectivul specific**

Secţiune obligatorie

Se vor aborda următoarele aspecte:

* problemele și nevoile cărora prezentul proiect le va răspunde;
* activitățile investiției prezentate succint, precum și modul în care adresează problemele identificate;
* necesitatea implementării proiectului, prin raportare la problemele și nevoile identificate;
* modul în care este asigurat caracterul complementar al proiectului cu alte investiții similare care conduc la creșterea standardului facilităților educaționale oferite, a calității și a accesului la educație, realizate și/sau propuse a fi realizate prin POR 2014-2020, PR Vest 2021-2027 sau alte programe și/sau buget local/național, care sunt detaliate în cadrul cererii de finanțare, respectiv: PNRR , TVET , ERASMUS+, eTwinning, PEO , Programe transfrontaliere, transnaționale, interregionale, SUERD etc., dacă este cazul.
* aspecte relevante privind realizarea de acțiuni de cooperare teritorială: interregională/transfrontalieră/transnațională și/sau participarea activă la inițiative la nivel european în domeniul practicilor educaționale, inclusiv modele inovatoare adresate studenților din categorii și medii defavorizate, dacă este cazul.
* detalii referitoare la proiectul depus la altă entitate finanțatoare, dacă este cazul, în conformitate cu prevederile capitolului 5 din ghidul solicitantului de finanțare:
  + titlul proiectului,
  + programul în cadrul căruia a fost depus,
  + Autoritatea de Management/Organismul care gestionează programul,
  + codul SMIS, dacă a fost depus prin sistemul informatic MySMIS2021/SMIS2021+,
  + stadiul proiectului la momentul depunerii cererii de finanțare în cadrul PR Vest.



**Relevanță:**

* Se va detalia relevanța proiectului în contextul economic, social, demografic actual;
* Se vor menționa principalele strategii relevante, dacă este cazul.



**Secţiunea: Caracter durabil al proiectului**

**Secţiune obligatorie**

Se vor completa informații privind:

* rezultatele urmărite;
* acordurile instituționale relevante cu părţi terţe pentru implementarea proiectului şi exploatarea cu succes a facilităţilor, dacă este cazul;
* modul în care va fi gestionată infrastructura după încheierea proiectului, în corelare cu informațiile din planul de mentenanță;
* transferabilitatea rezultatelor, dacă este cazul;
* exploatarea infrastructurii, dacă este cazul.
* modul în care vor fi valorificate rezultatele obținute ca urmare a implementării activităților de tip FSE+



**Secţiunea: Riscuri**

**Secţiune obligatorie**

Se vor identifica tipologiile de riscuri, cu care se poate confrunta solicitantul de finanțare în etapa de implementare sau de durabilitate/sustenabilitate, și care pot afecta proiectul: riscuri de natură tehnică, financiară, instituțională, legală etc., și măsurile de atenuare ale acestora.



Risc identificat - Se va completa fiecare risc identificat privind implementarea proiectului.

Măsuri de atenuare a riscului - Se vor descrie măsurile de diminuare/remediere (cu precizarea impactului pentru fiecare risc identificat – semnificativ/mediu/mic).



**Secţiunea: Grup-ţintă**

**Secţiune specifică apelului de proiecte**

Se vor enumera categoriile de entități (persoane fizice, persoane juridice) care vor beneficia ca urmare a implementării și funcționării investiției ce face obiectul cererii de finanțare.

Se vor identifica beneficiarii direcți, respectiv indirecți, și beneficiile acestora, ca urmare a realizării investiției. Informațiile vor fi corelate cu secțiunile relevante din documentația tehnico-economică și din Anexa 9\_Indicatori.



**Secţiunea: Principii orizontale**

Secţiune obligatorie

Se completează următoarele câmpuri: **Egalitate de șanse, Dezvoltare durabilă, Imunizarea la schimbările climatice, Principiul DNSH.**

Pentru completarea secțiunii se vor consulta următoarele anexe la Ghidul solicitantului de finanțare:

* **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH)**
* **Anexa 18\_Metodologie privind respectarea principiilor orizontale: Egalitate de șanse, Nediscriminare și Accesibilitatea pentru persoanele cu dizabilități.**

**Câmpul Egalitate de șanse**

Beneficiarii care solicită sprijin nerambursabil au obligația de a respecta aspectele legate de egalitatea de șanse, nediscriminare și accesibilitatea pentru persoanele cu dizabilități, conform legislației naționale și europene în vigoare, începând cu data depunerii cererii de finanțare, pe tot parcursul procesului de evaluare, selecție și contractare, pe perioada de implementare, pe perioada de raportare și verificare finală a proiectului, precum și pe perioada de durabilitate a contractului de finanțare.

Se vor avea în vedere recomandările din „Ghidul de bune practici Abordarea principiilor privind egalitatea de șanse, accesibilitatea, nediscriminarea și incluziunea la nivelul proiectelor finanțate prin Programul Regional Vest 2021-2027” și Anexa 18\_Metodologie privind respectarea principiilor orizontale: Egalitate de șanse, Nediscriminare și Accesibilitatea pentru persoanele cu dizabilități.



1. **Egalitate de gen**

Se va prezenta modul în care principiile privind egalitatea de gen au fost integrate în elaborarea cererii de finanțare, în implementarea proiectului și în perioada de durabilitate a contractului de finanțare.

Respectarea principiului egalității de gen presupune asigurarea unui nivel egal de vizibilitate, afirmare și participare pentru ambele sexe în toate sferele vieții publice și private. Egalitatea de gen este opusul inegalității de gen, nu a diferențelor de gen, și urmărește promovarea participării depline a femeilor și bărbaților în societate.

Se vor prezenta, după caz, acele măsuri specifice prin care se asigură respectarea legislației naționale și comunitare în vigoare în domeniul egalității de gen.

Se va prezenta modul în care beneficiarul va asigura egalitatea de şanse şi de tratament între angajaţi, femei şi bărbaţi, în cadrul relaţiilor de muncă de orice fel.

Obligatoriu trebuie să existe referiri cu trimitere la paginile și secțiunile din cadrul Proiectului tehnic/Studiului de oportunitate unde se regăsesc măsurile propuse de beneficiar și care vizează principiul egalității de șanse.

1. **Nediscriminare**

Pentru a asigura respectarea principiului nediscriminării, proiectul trebuie să ofere o descriere a modului în care activităţile desfăşurate se supun reglementărilor care interzic discriminarea.

Se va prezenta modul în care beneficiarul va asigura condițiile pentru prevenirea oricărei forme de discriminare în implementarea proiectului, pe perioada de raportare și verificare finală a proiectului și în perioada de durabilitate a contractului de finanțare.

Prin discriminare se înţelege „orice deosebire, excludere, restricţie sau preferinţă, pe bază de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice” (Ordonanța de Guvern nr. 137/2000 privind prevenirea și sancționarea tuturor formelor de discriminare, Art. 2.1).

Obligatoriu trebuie să existe referiri cu trimitere la paginile și secțiunile din cadrul Proiectului tehnic/Studiului de oportunitate unde se regăsesc măsurile propuse de beneficiar și care vizează principiul nediscriminării.

1. **Accesibilitate pentru persoane cu dizabilități**

Conceptul de accesibilitate este definit în „O Uniune a egalității: Strategia privind drepturile persoanelor cu handicap (2021-2030)” ca: “un factor favorizant al drepturilor, al autonomiei și al egalității. Accesul la mediile construite și virtuale, la tehnologia informației și comunicațiilor (TIC), la bunuri și servicii, inclusiv la transport și infrastructură, este un factor favorizant al drepturilor și o condiție prealabilă pentru participarea deplină a persoanelor cu handicap în condiții egale cu ceilalți“.

Se va prezenta modul în care solicitantul va asigura accesibilitatea la mediul fizic și informaţional, la mijloacele de comunicare, inclusiv la tehnologiile şi sistemele informatice şi de comunicaţii, precum şi la alte facilităţi şi servicii deschise sau furnizate grupului țintă, în conformitate cu prevederile art. 9 din Convenția ONU privind drepturile persoanelor cu dizabilități.

Obligatoriu trebuie să existe referiri cu trimitere la paginile și secțiunile din cadrul Proiectului tehnic/Studiului de oportunitate unde se regăsesc măsurile propuse de beneficiar și care vizează principiul accesibilității.

1. **Schimbări demografice**

Nu este obligatorie completarea acestei secțiuni

**Câmpul Dezvoltare Durabilă**

Se va consulta **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH)**.

****

Beneficiarii care solicită sprijin nerambursabil au obligația de a respecta aspectele Asigurării Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH), conform legislației naționale și europene în vigoare, începând cu data depunerii cererii de finanțare, pe tot parcursul procesului de evaluare, selecție și contractare, pe perioada de implementare, pe perioada de raportare și verificare finală a proiectului, precum și pe perioada de durabilitate a contractului de finanțare.

1. **Poluatorul plătește**

Solicitantul va prezenta succint cum propunerea de proiect nu prejudiciază în mod semnificativ factorii de mediu (aer, apa , sol), respectiv modul in care se previne poluarea în cazul în care activitatea respectivă ar duce la o creștere semnificativă a emisiilor de poluanți în aer, apă sau sol.

Obligatoriu trebuie să existe referiri cu trimitere la paginile și secțiunile din documentația tehnico-economică, faza PT/Studiu de oportunitate unde se regăsesc informații relevante pentru această secțiune.

1. **Protecţia biodiversităţii**

Solicitantul va prezenta dacă proiectul se regăsește în interiorul, în afara sau în vecinătatea unei arii naturale protejate de interes național inclusiv a celor de interes european incluse în Rețeaua Natura 2000. De asemenea, se va prezenta dacă proiectul ar putea prejudicia în mod semnificativ protecția biodiversității și a ecosistemelor naturale a speciilor de floră și faună sălbatică din aria naturala protejata, dacă este cazul.

Solicitantul de finanțare va indica paginile din documentația tehnico-economică unde se regăsesc aceste informații.

Obligatoriu trebuie să existe referiri cu trimitere la paginile și secțiunile din documentația tehnico-economică, faza PT/Studiu de oportunitate unde se regăsesc informații relevante pentru această secțiune.

1. **Utilizarea eficientă a resurselor**

Solicitantul va prezenta  modul de utilizare a materialelor de construcții reciclate, recuperate cu emisii scăzute de carbon, utilizarea de echipamente eficiente energetic, utilizarea de surse de energie regenerabila, becuri cu consum redus de energie de tip LED etc.

Se va specifica daca au fost utilizate materiale de construcții certificate Eco Label și daca proiectul își propune cu preponderență achiziții verzi pentru echipamente și dotări.

**Dacă proiectul prevede realizarea de achiziții verzi pentru lucrări, echipamente și dotări,** în conformitate cu prevederile Legii nr. 69/2016, ale Ordinului nr. 1068/2018 și cu recomandările prevăzute în Ghidul privind achizițiile publice ecologice – document cu caracter orientativ al Comisiei Europene, **se va preciza procentul acestora din numărul total de achiziții publice prevăzute în cadrul proiectului.**

Obligatoriu trebuie să existe referiri cu trimitere la paginile și secțiunile din documentația tehnico-economică, faza PT/Studiu de oportunitate unde se regăsesc informații relevante pentru această secțiune.

1. **Reziliența la dezastre**

Solicitantul va prezenta daca proiectul este expus riscurilor la dezastre pe baza analizei sensibilității, a expunerii și a vulnerabilității riscurilor așa cum sunt prezentate în Planul național de Management al riscurilor de dezastre, cu referire la județele din Regiunea Vest.

Principalele tipuri de riscuri sunt: cutremur, inundații, secetă, incendii de pădure, înzăpeziri, temperaturi crescute.

Pe baza acestei analize solicitantul va prezenta o evaluare a riscurilor climatice, inclusiv o analiză a probabilității impactului asupra proiectului.

În cazul în care proiectul este expus riscurilor climatice, se vor prezenta măsurile de adaptare relevante și adecvate acestora, conform exemplelor din cadrul anexei 1, parte integrantă a Anexei 17 la GSF, și care detaliază aspecte legate de schimbările climatice și întrebări cheie legate de impactul proiectului asupra imunizării climatice și respectarea principiului DNSH.

Obligatoriu trebuie să existe referiri cu trimitere la paginile și secțiunile din documentația tehnico-economică, faza PT/Studiu de oportunitate unde se regăsesc informații relevante pentru această secțiune.

**Câmpul Imunizare la schimbările climatice:**

Pentru completarea secțiunii se va consulta **Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH).**

****

Solicitantul va prezenta măsurile de atenuare și adaptare la schimbările climatice, la prevenirea și gestionarea riscurilor, în conformitate cu principiul imunizării climatice.

Obligatoriu trebuie să existe referiri cu trimitere la paginile și secțiunile din proiectul tehnic/studiul de oportunitate unde se regăsesc informațiile relevante pentru această secțiune.

**Câmpul Principiul DNSH**

Pentru completarea secțiunii se va consulta Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH).

****

Se va prezenta modalitatea de gestiune a deșeurilor și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, și ar putea conduce la o creștere semnificativă a generării, a incinerării sau a eliminării deșeurilor. Eliminarea pe termen lung a deșeurilor poate cauza prejudicii semnificative și pe termen lung mediului.

Solicitantul va menționa dacă are prevăzut ca executantul lucrării să semneze un contract cu un operator pentru reciclarea deșeurilor rezultate din investițiile în modernizarea/ reabilitarea infrastructurii universitare, ca măsură de atenuare a impactului asupra obiectivului de mediu care vizează ”Economia circulară, inclusiv prevenirea generării de deșeuri și reciclarea acestora” aferent DNSH.

De asemenea, se va detalia modalitatea prin care beneficiarul va realiza colectarea selectiva a deșeurilor respectiv va menționa faptul ca se va semna un contract cu un operator pentru reciclarea deșeurilor de hârtie, metal, materiale plastice, sticlă, DEEE-uri, provenite din înlocuirea echipamentelor în cazul achiziției de echipamente noi, ca măsură de atenuare a impactului asupra obiectivului de mediu care vizează ”Economia circulară, in vederea respectării principiului DNSH.

Obligatoriu trebuie să existe referiri cu trimitere la paginile și secțiunile din cadrul proiectului tehnic/studiului de oportunitate unde se regăsesc informații relevante pentru această secțiune.

**Secţiunea: Metodologia de implementare proiect**

**Secţiune specifică apelului de proiecte**

Se va detalia succint strategia de management a solicitantului de finanțare pentru implementarea proiectului și resursele materiale de care dispune.

**Secţiunea: Maturitatea proiectului**

**Secţiune specifică apelului de proiecte**

**Aspecte tehnice:** se vor completa informații privind aspectele tehnice ale proiectului – documentații tehnico-economice, stadiu achiziții etc.

**Aspecte administrative:** se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

**Aspecte financiare**: se vor completa informații privind aspectele financiare ale proiectului.



În cazul investițiilor demarate, se va detalia starea de evoluție a proiectului.

De asemenea, se vor enumera toate achizițiile pentru care au fost semnate contracte de lucrări/servicii/ furnizări de bunuri pentru care sunt obligați să comunice informațiile privind beneficiarii reali, conform precizărilor GSF, până la momentul depunerii cererii de finanțare.

**Secţiunea: Descrierea investiţiei**

**Secţiune specifică apelului de proiecte**

În cadrul secțiunii se vor detalia următoarele:

* descrierea succintă a investiției de bază, specificând ce se dorește a se realiza prin proiect, respectiv:
  + principalele lucrări de intervenție/activități aferente activității de bază;
  + activitățile de tip FSE+ propuse spre implementare și rezultatele așteptate ca urmare a implementării lor;

Informațiile vor fi corelate cu celelalte secțiuni ale cererii de finanțare, inclusiv documentația tehnico-economică;

* facultățile din cadrul universității care vor beneficia de sprijin financiar nerambursabil;
* pentru proiectele pentru care au fost demarate lucrările/achizițiile înainte de depunerea cererii de finanțare, se va descrie pe scurt stadiul fizic al investiţiilor pentru care execuția de lucrări/furnizarea de bunuri a fost demarată.

**Secţiunea: Indicatori de realizare şi de rezultat (program)**


**Secţiune obligatorie**

****

****


**Câmpul Indicatori de realizare:**

* Se selectează din Nomenclator indicatorul prestabilit de realizare (de output) relevant:
* **RCO 67 - Capacitatea sălilor de clasă din structurile educaționale noi sau modernizate**
* Se selectează tipul de regiune – Mai puțin dezvoltată
* Se completează cu valoarea țintă a indicatorului. Se va avea in vedere corelarea informațiilor cu cele din Anexa 9\_Indicatori.



**Câmpul Indicatorii de rezultat:**

* Se selectează din Nomenclator indicatorii prestabiliți de rezultat relevanți:
* **RCR 71 - Numărul anual de utilizatori ai structurilor educaționale noi sau modernizate**
* **PSR 04 - Numărul de utilizatori ai structurilor educaționale de masă, noi sau modernizate, care aparțin grupurilor vulnerabile/marginalizate**
* Se selectează tipul de regiune – Mai puțin dezvoltată;
* Se completează cu valoarea țintă a indicatorului.
* Valoarea de bază, în corelare cu informațiile din Anexa 9\_Indicatori;
* Anul de referință pentru valoarea de bază, dacă este cazul;
* Valoarea țintă a indicatorului – valoarea estimată a fi atinsă ca urmare a implementării proiectului, în corelare cu informațiile din Anexa 9\_Indicatori.



Anexa 9\_Indicatori la ghidul solicitantului de finanțare conține instrucțiuni pentru solicitanții de finanțare cu privire la definirea, unitatea de măsură, formula de calcul, măsurarea momentului atingerii indicatorilor, modalitatea de raportare a indicatorilor de realizare și de rezultat, precum și exemple de documente justificative pentru demonstrarea atingerii valorii țintă a indicatorilor.

|  |
| --- |
| **Atenție!**  Nu se accepta identificarea și cuantificarea în cadrul acestei secțiuni a altor indicatori în afara celor menționați în cadrul Ghidul solicitantului de finanțare. |

**Secţiunea: Indicatori suplimentari proiect**

**Câmpul Indicatori suplimentari de realizare:** nu se aplică acestui apel de proiecte

**Câmpul Indicatori suplimentari de rezultat:**

Indicatorii specifici sunt utilizați la măsurarea activităților finanțate prin prezenta intervenție regională din PR Vest și se completează în concordanță cu tipologia activităților din cadrul proiectului propus. Solicitantul de finanțare are obligativitatea ajustării valorilor acestora în conformitate cu realitatea, atât în procesul de evaluare și selecție, cât și în procesul de implementare.

Indicatorii specifici în cadrul apelului de proiecte nr. PRV/6.1.D/1 sunt următorii:

|  |  |  |
| --- | --- | --- |
| **Nr.crt.** | **Denumire indicator** | **Unitate de măsură** |
|  | Universități publice care beneficiază de sprijin | număr |
|  | Facultăți care beneficiază de sprijin | număr |
|  | Laboratoare care beneficiază de sprijin pentru modernizare/dotare | număr |
|  | Suprafață reabilitată/modernizată a infrastructurii educaționale superioare de stat | mp |
|  | Măsuri de accesibilizare persoane cu dizabilități | număr |
|  | Activități de tip FSE+ (tipuri) | număr |
|  | Studenți care beneficiază de sprijin prin măsuri de tip FSE+ | număr |
|  | Internship-uri propuse | număr |
|  | Noi cursuri deschise de formare continuă | număr |
|  | Cursuri existente cu conținut îmbunătățit | număr |
|  | Noi programe de masterat | număr |
|  | Măsuri pilot de sprijin pentru studenții aparținând grupurilor vulnerabile | număr |
|  | Acțiuni vizând incluziunea în educație a studenților cu CES și a celor aparținând grupurilor vulnerabile | număr |

În cadrul câmpului se vor introduce indicatorii specifici aplicabili proiectului, cu denumirea și unitatea de măsură, conform tabelului de mai sus. De asemenea, pentru fiecare indicator specific se va completa valoarea de referință și valoarea țintă.

Solicitantul de finanțare va selecta doar indicatorii specifici aplicabili proiectului pentru care solicită finanțare. Nu este obligatorie selectarea tuturor indicatorilor specifici din tabelul de mai sus.

Pentru tipul de regiune se va completa Regiuni mai puțin dezvoltate.

Valorile de referință și valorile țintă se vor completa în corelare cu informațiile din Anexa 9\_Indicatori.




**Secţiunea: Plan de achiziţii**

Secţiune obligatorie

Se vor include achizițiile propuse a se realiza în cadrul proiectului, cu încadrarea acestora în una din cele 3 tipuri de achiziții din nomenclator (furnizare, lucrări și servicii), **cu următoarele excepții:**

* cheltuielile aferente comisioanelor, cotelor și taxelor incluse în Devizul general la linia 5.2;
* cheltuielile diverse și neprevăzute, incluse în Devizul general la linia 5.3, în conformitate cu Legea nr. 98/2016 art. 221\*, care prevede faptul că valoarea estimată a contractului de lucrări/servicii aferente realizării investiţiilor publice şi/sau a lucrărilor de intervenţie asupra acestora, nu cuprinde suma aferentă cheltuielilor diverse și neprevăzute precizată în bugetul proiectului (devizul general).



**Atenție!**

Pentru contractele de achiziție semnate anterior depunerii proiectului, valoarea achizițiilor trebuie să reflecte valoarea reală a contractului, iar dacă este cazul, a ultimului act adițional încheiat.

**Secţiunea: Resurse umane implicate**

Se vor completa informații privind resursele umane implicate în implementarea proiectului (echipa de implementare a proiectului):

* **Funcție** (e.g. expert achiziții, jurist) – se completează funcția din cadrul echipei de implementare a proiectului
* **Cod ocupație** (codul ocupației conform COR) – se selectează din nomenclator
* **Categoria în care se încadrează expertul conform Orientări generale – nivel de remunerare/experiență** – nu se completează secțiunea
* **Experiență profesională conform CV și documente suport (luni)** – se completează informațiile privind durata, calculată în ”luni” aferentă experienței profesionale deținută pe o poziție similară, în corelare cu documentele justificative (CV și documente suport), astfel:

1. în cazul în care membrii echipei nu au fost nominalizați încă de la depunerea cererii de finanțare, se va completa in MYSMIS durata solicitată pentru experiența profesională conform fișelor de post,
2. în cazul în care membrii echipei au fost nominalizați încă de la depunerea cererii de finanțare, se va completa durata reală a experienței profesionale conform CV-ului.

* **CNP/PIN** – completare opțională
* **Nume** – se va completa cu numele persoanei, în cazul în care aceasta a fost numită pe funcția în cauză
* **Prenume** – se va completa cu prenumele persoanei, în cazul în care aceasta a fost numită pe funcția în cauză

Sevor anexa CV-urile, respectiv fișele de post, în format PDF pentru toate persoanele care compun echipa de proiect.

Pentru stabilirea rolurilor în echipa de proiect și a cerințelor minime obligatorii a fi incluse în fișa de post se vor consulta prevederile din Manualul beneficiarului, disponibil pe site-ul programului: [www.vest.ro](http://www.vest.ro).

Solicitantul de finanțare va avea în vedere corelarea informațiilor din secțiune privind resursele umane implicate în implementarea proiectului cu informațiile din CV-urile și fișele de post transmise la depunerea cererii de finanțare.



Lista cu persoanele care compun echipa de proiect poate fi exportată în format Excel.



Dacă solicitantul de finanțare contractează o firmă de consultanță pentru activitatea de management de proiect, achiziția respectivă va fi inclusă la secțiunea corespunzătoare din cererea de finanțare.

Se vor consulta detaliile privind condițiile de eligibilitate a cheltuielilor din Ghidul solicitantului de finanțare.

Cheltuielile cu salariile membrilor echipei de proiect nu sunt eligibile.

Cheltuielile cu achiziționarea serviciilor de consultanță pentru managementul proiectului sunt eligibile și vor fi încadrate în bugetul proiectului în categoria de costuri indirecte.

**Secţiunea: Rezultate aşteptate/Realizări aşteptate**

**Secţiune obligatorie**

Se vor enumera rezultatele așteptate ca urmare a implementării proiectului. Rezultatele așteptate trebuie să fie realiste, realizabile, măsurabile și în concordanță cu indicatorii proiectului, obiectivele specifice ale proiectului și tipologia activităților propuse spre finanțare.

**Fiecărui obiectiv specific trebuie să îi corespundă un rezultat așteptat**, în contextul în care obținerea rezultatelor așteptate ar trebui să asigure îndeplinirea obiectivelor specifice.

**Atenție!**

Obligatoriu se va stabili un rezultat relaționat de implementarea activităților de tip FSE+, în corelare cu dezideratele pe care aceste activități le urmăresc: creșterea calităţii învăţământului superior, îmbunătățirea ofertei educaționale, creșterea atractivității universității, facilitarea tranziției de la educație la un loc de muncă pentru studenți și/sau îmbunătățirea accesului la educația terțiară, inclusiv pentru grupurile vulnerabile.

**Obiectiv specific** – se va selecta RSO 4.2

**Fond UE** – se va selecta FEDR

**Descriere** – se vor enumera rezultatele așteptate ca urmare a realizării investiției

****

**Secţiunea: Activităţi**

**Secţiune obligatorie**

**Obiectiv specific** – se va selecta RSO4.2

**Fond UE** – se va selecta FEDR

**Titlu** – se va completa denumirea activității, conform tabelului de mai jos. Se vor defini toate activitățile previzionate a fi realizate atât înainte, cât și după semnarea contractului de finanțare.

**Tip** – se va selecta „precontractuală” sau „postcontractuală”, după caz

**Activitate de bază** - se va selecta „DA” sau „NU”, după caz. Secțiunea prevede împărţirea activităților în activitate de bază şi activitate conexă.



Pentru fiecare activitate definită conform instrucțiunilor de mai sus, precontractuală sau postcontractuală, se vor adăuga subactivități previzionate. La fiecare subactivitate se pot selecta unul sau mai multe rezultate previzionate definite la secțiunea **Rezultate aşteptate/Realizări aşteptate.**

**Atenție!**

Selectarea tipologiei de activitate (activitate de bază sau activitate conexă) se realizează exclusiv la nivel de activitate, și nu la nivel de sub-activitate. Astfel, solicitantul va completa cate activități sunt necesare, atât precontractuale cât și postcontractuale, astfel încât să marcheze întreaga activitate de bază.



**Diagrama GANTT** se va completa automat de către sistem.

**Atenție!**

Activitațile ”Întocmire rapoarte de progres si raport final” și ”Ultima cerere de rambursare” pot fi realizate atât în perioada de implementare a proiectului cât și în afara perioadei de implementare a proiectului.

**Secţiunea: Indicatori de etapă**

**Secţiune obligatorie**

|  |
| --- |
| **Atenție!**  Informațiile din această secțiune sunt corelate cu cele din secțiunea **Indicatori prestabiliți**, pentru indicatorii de realizare. Indicatorii de etapă completați în această secțiune se vor afișa în Secțiunea Plan de monitorizare a proiectului! |

În această secțiune se vor completa atât indicatori etapa de realizare cât și Indicatori etapă de reper, în conformitate cu modelul din Anexa 23\_Plan de monitorizare.

**Indicatori etapă de realizare**

**Indicator** – se va selecta indicatorul din lista derulantă

**Valoare intermediară (U.M.)** – se va completa valoarea țintă a indicatorului prestabilit de realizare

**Termen** – se va completa data finalizării etapei de implementare a proiectului

**Documente care probează atingerea valorii** – se va completa în conformitate cu informațiile din Anexa 23\_Plan de monitorizare, coloana „A - Documente/dovezi care probează îndeplinirea criteriilor.

**Indicatori etapă de reper**

**Nume reper** - se va completa în conformitate cu informațiile din Anexa 23\_Plan de monitorizare, coloana „Indicator de etapă”

**Descriere** - se va completa în conformitate cu informațiile din Anexa 23\_Plan de monitorizare, coloana „Descriere”

**Termen** - se va completa în conformitate cu informațiile din Anexa 23\_Plan de monitorizare, coloana „Termen de realizare”

**Documente care probează îndeplinirea indicatorului** - se va completa în conformitate cu informațiile din Anexa 23\_Plan de monitorizare, coloana „A - Documente/dovezi care probează îndeplinirea criteriilor

Indicatorii etapă de reper se vor adapta la stadiul proiectului. De exemplu: În cazul unui proiect cu lucrări demarate și un stadiu financiar de 35% din valoarea activității de bază în momentul depunerii cererii de finanțare, primul indicator de etapă de reper poate fi „Atingerea unui stadiu financiar de minim 40% din valoarea activității de bază”.

|  |
| --- |
| **Atenție!**  Nu se acceptă completarea altor indicatori etapă de reper în afara celor definiți în Anexa 23\_Plan de monitorizare. |



**Secţiunea: Planul de monitorizare a proiectului**

**Secţiune obligatorie**

În interfață sunt aduse automat informațiile din secțiunea **Indicatori de etapă.** Secțiunea Plan de monitorizare se completează cu criteriile de validare și tipul indicatorului.

**Criteriu de validare** – se va completa în conformitate cu informațiile din Anexa 23\_Plan de monitorizare, coloana „Criteriu de validare”

**Tip indicator etapă** - se va completa în conformitate cu informațiile din Anexa 23\_Plan de monitorizare, coloana „Tip indicator de etapă (calitativ/ cantitativ/ valoric)”



**Secţiunea: Buget proiect**

**Secţiune obligatorie**

Bugetul proiectului trebuie să acopere toate costurile eligibile ale proiectului, pentru întreaga perioadă de implementare, iar descrierea acestor costuri trebuie să fie suficient detaliată. Costurile unitare trebuie specificate pentru fiecare articol bugetar și trebuie să fie estimate în limita celor practicate pe piață. Sumele introduse vor fi exprimate în unități monetare cu 2 zecimale.

În elaborarea bugetului proiectului, solicitanții trebuie să aibă în vedere **costurile necesare, indispensabile realizării proiectului**.

În plus, la calcularea valorii eligibile a unei cheltuieli trebuie să se aibă în vedere legătura directă a acesteia cu proiectul.

Totodată, în momentul în care elaborează bugetul, solicitanții trebuie să aibă în vedere eventuale modificări ale prețurilor ce pot surveni de la momentul elaborării și depunerii Cererii de finanțare până la momentul aprobării/ încheierii contractelor de achiziție publică subsecvente.

La adăugarea unei cheltuieli, se vor completa următoarele:

**Obiectiv specific**: se selectează RSO4.2

**Fond UE**: se selectează FEDR

**Denumire cheltuială**: se completează o descriere succintă, sugestivă a cheltuielii (de ex: achiziție echipamente, achiziție servicii etc.)

**Justificare**: se completează o scurtă descriere a necesității efectuării cheltuielii astfel:

1. pentru cheltuielile realizate în baza unui contract de lucrări/servicii/furnizare se vor completa: denumirea achiziției publice, în corelare cu denumirea acesteia din Planul de achiziții, și domeniul de intervenție corespunzător;
2. pentru cheltuielile care nu sunt realizate în baza unui contract de lucrări/servicii/furnizare (de exemplu, cheltuieli salariale, cheltuieli cu deplasarea etc.): se vor completa o scurtă descriere a necesității efectuării cheltuielii și domeniul de intervenție corespunzător.

**Tip regiune**: se selectează „mai puțin dezvoltată”

**Tip cheltuială**: se selectează „Directă” sau „Indirectă”, după caz.

**Atenție!**

În **Anexa 22\_Matrice de corelare** se regăsesc informații cu privire la corespondența dintre categoriile și subcategoriile de cheltuieli din sistemul informatic MySMIS2021/SMIS2021+ și capitolele și liniile din Devizul general aprobat prin HG 907/2016.

**Categorie cheltuială**: se selectează din nomenclator categoria de cheltuială, conform instrucțiunilor din **Anexa 5\_Lista cheltuielilor eligibile și neeligibile**.

**Subcategorie cheltuială**: se selectează din nomenclator subcategoria de cheltuială corespondentă conform instrucțiunilor din **Anexa 5\_Lista cheltuielilor eligibile și neeligibile**.

**Atenție!**

În vederea generării listei de lucrări/active corporale/necorporale/servicii aferente proiectului se vor respecta următoarele reguli de completare:

1. Pentru cheltuielile aferente lucrărilor, respectiv capitolele/liniile din Devizul general aferente acestora se va completa cumulat valoarea totală eligibilă și/sau neeligibilă, conform Devizului general al proiectului;
2. Pentru cheltuielile aferente serviciilor/activele corporale/activele necorporale, respectiv capitolele/liniile din Devizul general aferente acestora se va defalca cheltuiala eligibilă și/sau neeligibilă la nivel de denumire și preț unitar.
3. Pentru cheltuielile care se decontează prin costurile indirecte, respectiv Consultanța, Comunicare și vizibilitate și Comisioane, cote, taxe – așa cum sunt definite în GSF la subcapitolul 5.3.4 Opțiuni de costuri simplificate. Costuri directe și costuri indirecte, se va completa cumulat valoarea totală eligibilă și/sau neeligibilă, cu respectarea pragului de 5% din cheltuielile eligibile directe din GSF. Suplimentar, în câmpul Justificare se vor enumera tipurile de cheltuieli și livrabile propuse a se realiza în cadrul costurilor indirecte, fără a se detalia prețul unitar și valoarea acestora.

Pentru identificarea categoriilor de costuri directe și indirecte, a plafoanelor de cheltuieli eligibile aplicabile apelului de proiecte aferent IR 6.1.D - Universități, precum și a categoriilor de cheltuieli neeligibile, se vor consulta Ghidul solicitantului de finanțare, capitolele 5.3.2 Categorii și plafoane de cheltuieli eligibile, 5.3.3 Categorii de cheltuieli neeligibile, 5.3.4 Opțiuni de costuri simplificate. Costuri directe și costuri indirecte și 5.3.5 Opțiuni de costuri simplificate. Costuri unitare, sume forfetare și rate forfetare, Anexa 22\_Matrice de corelare, precum și Anexa 5\_Lista cheltuielilor eligibile și neeligibile.

Se completează toate cheltuielile aferente proiectului, indiferent dacă acestea sunt eligibile sau neeligibile.

Pentru categoria de cheltuieli „Echipamente/Dotări/Active corporale” se va adăuga câte o cheltuială distinctă pentru fiecare tip de echipament propus a fi achiziționat prin proiect.

**Unitate de măsură**: se completează unitatea de măsură

**Cantitate**: se completează cantitatea

**Preț unitar fără TVA**: se completează prețul unitar fără TVA

**Valoare totală TVA**: se completează valoarea totală a TVA pentru respectiva cheltuială

**Cheltuieli eligibile fără TVA**: se completează valoarea eligibilă a cheltuielii

**Total cheltuieli nerambursabile**: se completează valoarea finanțării nerambursabile aferente respectivei cheltuieli.

|  |
| --- |
| **Atenție!**  Valoarea nerambursabilă se calculează aplicând procentul cuantumului cofinanțării acordate, respectiv 98%, conform Ghidului solicitantului de finanțare, **capitolul 5.5** **Cuantumul cofinanțării acordate.** |

**TVA eligibil**: se selectează „Da” sau „Nu”, după caz

**Ajutor de stat**: se selectează „Nu”



După completarea tuturor câmpurilor, se apasă . În partea dreaptă a ecranului se afișează automat următoarele informații: Total valoare fără TVA, Total valoare cu TVA, Valoare TVA eligibil, Total cheltuieli eligibile, Cheltuieli neeligibile fără TVA. Valoare TVA neeligibilă, Total valoare neeligibilă fără TVA, Contribuție proprie eligibilă, Valoare cotă TVA.

În tabelul centralizator al bugetului în câmpul „Intensitate intervenție” se verifică procentul reprezentând cuantumul cofinanțării acordate aplicat la valoarea cheltuielii respective. Acesta trebuie să fie calculat corect conform informațiilor din Ghidul solicitantului de finanțare, **capitolul 5.5** **Cuantumul cofinanțării acordate.**

|  |
| --- |
| **Atenție!**  În cazul proiectelor care implică execuție de lucrări care se supun autorizării, valorile aferente fiecărui tip de cheltuială, valoarea fără TVA, valoarea TVA și valoarea totală cu TVA a cererii de finanțare trebuie să fie corelate cu valorile din devizul general, întocmit pe modelul din HG 907/29.11.2016, asumat de către reprezentantului legal al solicitantul de finanțare și de către proiectant/executant și/sau cu informațiile financiare din cadrul Studiului de oportunitate. |

Solicitantul se va asigura că bugetul este completat corespunzător și costurile proiectului sunt prevăzute clar:

1. daca fiecare cheltuiala este încadrată în categoria adecvată;
2. costurile eligibile prevăzute sunt explicate corespunzător;
3. valoarea TVA aferentă cheltuielilor eligibile a fost calculată corect;
4. respectă limitele de cheltuieli;
5. sunt necesare pentru implementarea proiectului (justificarea fiecărei cheltuieli);
6. respectă regulile naționale și specifice PR Vest referitoare la eligibilitatea cheltuielilor;
7. cheltuielile sunt corelate cu activităţile propuse în proiect și sunt necesare pentru desfăşurarea acestora;

|  |  |
| --- | --- |
| **Categorie**  **MySMIS 2021** | **Subcategorie MySMIS 2021** |
| Cheltuieli cu active necorporale | 46.Active necorporale |
| Cheltuieli sub forma de rate forfetare | Cheltuieli indirecte conform art. 54 lit.a RDC 1060/2021 |
| Măsuri de tip FSE+ | Cheltuieli cu indemnizații aferente contractelor de internship |
| Cheltuieli salariale pentru tutorii de practică |
| Cheltuieli de natură salarială pentru experții proprii |
| Cheltuieli cu servicii de specializate pentru implementarea măsurilor de tip FSE+ |
| Cheltuieli cu servicii IT |
| Cheltuieli cu alte servicii |
| Cheltuieli de deplasare |
| Cheltuieli de participare la cursuri de specializare/programe de formare pentru cadrele didactice |
| Cheltuieli pentru acreditare la ARACIS |
| Cheltuieli pentru acreditare la ANC |
| Cheltuieli cu servicii de specialitate pentru dezvoltarea și pilotarea furnizării de cursuri deschise de formare continuă |
| Burse/indemnizații pentru studenții aparținând grupurilor vulnerabile, inclusiv studenții cu CES |
| Alte cheltuieli |
| Echipamente/dotări/active corporale | 4.4 Utilaje, echipamente tehnologice şi funcţionale care nu necesită montaj şi echipamente de transport |
| 4.5 Dotări |
| Cheltuieli cu achiziționarea de instalații/ echipamente specifice în scopul obținerii unei economii de energie, precum și sisteme care utilizează surse regenerabile/ alternative de energie |
| Lucrări | 1.2 Amenajarea terenului |
| 1.3 Amenajări pentru protecţia mediului şi aducerea la starea iniţială |
| 1.4 Cheltuieli pentru relocarea/protecția utilităților |
| 2. Cheltuieli pentru asigurarea utilităților necesare obiectivului de investiții |
| 4.1 Construcții și instalații |
| 4.2 Montaj utilaje, echipamente tehnologice și funcționale |
| 4.3 Utilaje, echipamente tehnologice și funcționale care necesită montaj |
| 5.1.1 Lucrări de construcții și instalații aferente organizării de șantier |
| 5.1.2 Cheltuieli conexe organizării de șantier |
| 5.3 Cheltuieli diverse și neprevăzute |
| 6.1 Pregatirea personalului de exploatare |
| 6.2 Probe tehnologice si teste |
| Servicii | 3.1.1 studii de teren |
| 3.1.2 Raport privind impactul asupra mediului |
| 3.1.3 Alte studii de specialitate |
| 3.2 Documentații-suport și cheltuieli pentru obținerea de avize, acorduri și autorizații |
| 3.3 Expertizare tehnică |
| 3.4 Certificarea performanţei energetice şi auditul energetic al clădirilor |
| 3.5.1. Temă de proiectare |
| 3.5.2. Studiu de prefezabilitate |
| 3.5.3. Studiu de fezabilitate/documentație de avizare a lucrărilor de intervenții și Deviz general |
| 3.5.4. Documentațiile tehnice necesare în vederea obținerii avizelor/acordurilor/ autorizațiilor |
| 3.5.5. Verificarea tehnică de calitate a proiectului tehnic și a detaliilor de execuție |
| 3.5.6. Proiect tehnic și detalii de execuție |
| 3.8.1 Asistență tehnică din  Partea proiectantului |
| 3.8.2 Dirigenție de șantier/supervizare |
| Alte cheltuieli cu servicii |
| Cheltuieli cu activități de cooperare |

**Secţiunea: Buget - Domeniu de intervenţie**

**Secţiune obligatorie**

**Obiectiv specific:** se selectează RSO4.2

**Fond UE**: se selectează FEDR

**Domeniu de intervenție**: se selectează din nomenclator domeniul/domeniile de intervenție aplicabil/e, în corelare cu activitățile propuse spre finanțare:

1. Infrastructuri pentru învățământul terțiar
2. Sprijin pentru învățământul terțiar (cu excepția infrastructurilor)
3. Finanțare încrucișată în cadrul FEDR (sprijin acordat acțiunilor de tip FSE+, necesare pentru implementarea părții FEDR a operațiunii și legate direct de acestea)

Introduceți valoarea eligibilă a proiectului pe fiecare cod în parte. Se corelează informațiile cu bugetul eligibil al proiectului.

|  |  |
| --- | --- |
| **Activități eligibile** | **Domeniu de intervenție** |
| **Dotarea cu active corporale (utilaje, echipamente tehnologice și funcționale cu și fără montaj, dotări)**: mobilier și echipamente necesare spațiilor universitare în acord cu noile tendințe educaționale și tehnologice (laboratoare, săli de curs și seminar, amfiteatre, aule etc.) | Sprijin pentru învățământul terțiar (cu excepția infrastructurilor) |
| **Dotarea cu active necorporale**, inclusiv active relaționate de dezvoltarea unei infrastructuri digitale: programe informatice, licențe, software, brevete, dezvoltarea de platforme e-learning și alte platforme digitale în cadrul universității, inclusiv biblioteci digitale, digitalizarea cursurilor etc. | Sprijin pentru învățământul terțiar (cu excepția infrastructurilor) |
| **Lucrări de modernizare[[1]](#footnote-1)/reabilitare[[2]](#footnote-2) a infrastructurii de învățământ**, indiferent dacă se supun sau nu autorizării | Infrastructuri pentru învățământul terțiar |
| **Activități de creștere a calității și accesului la educație**, inclusiv pentru dezvoltarea de noi specializări, de tipul Fondului Social European Plus **(FSE+)** | Finanțare încrucișată în cadrul FEDR (sprijin acordat acțiunilor de tip FSE+, necesare pentru implementarea părții FEDR a operațiunii și legate direct de acestea) |
| Activități aferente serviciilor de **proiectare, consultanță pentru elaborarea cererii de finanțare și managementului implementării proiectului, auditului financiar al proiectului, informării și publicității.** | Sprijin pentru învățământul terțiar (cu excepția infrastructurilor) |

**Buget eligibil**: se completează valoarea corespunzătoare pentru domeniul/domeniile de intervenție selectat/e.

Dacă se selectează un singur domeniu de intervenție, în câmpul „Buget eligibil” se va completa valoarea totală eligibilă a proiectului.

Dacă se selectează mai multe domenii de intervenție, suma valorilor eligibile corespunzătoare fiecărui domeniu de intervenție trebuie să fie egală cu valoarea totală eligibilă a proiectului.

**Secţiunea: Buget - teme secundare în cadrul FSE+**

Nu se completează informații în cadrul acestei secțiuni.

**Secţiunea: Buget - Formă de sprijin**

**Secţiune obligatorie**

**Obiectiv specific:** se selectează RSO4.2

**Fond UE**: se selectează FEDR

**Formă de sprijin**: se selectează din nomenclator „Granturi”:

**Buget eligibil**: se completează valoarea totală eligibilă a proiectului.

**Secţiunea: Buget - Dimensiune punere în practică teritorială**

**Secţiune obligatorie**

**Obiectiv specific:** se selectează RSO 4.2

**Fond UE**: se selectează FEDR

**Abordare mecanism aplicare teritorială**/**Tip mecanism de aplicare teritorială**: se selectează ”Alte abordări”.

**Buget eligibil**: se completează valoarea totală eligibilă a proiectului.

**Secţiunea: Buget - Activitate economică**

**Secţiune obligatorie**

**Obiectiv specific:** se selectează RSO4.2

**Fond UE**: se selectează FEDR

**Activitate economică**: Se selectează din nomenclator activitatea aplicabilă: Educaţie - Cod 21

**Buget eligibil**: se completează valoarea totală eligibilă a proiectului.

**Secţiunea: Buget - localizare**

**Secţiune obligatorie**

Secțiunea se completează automat cu informațiile completate în secțiunea Localizare proiect.

Se va verifica informațiile completate, astfel încât acestea să fie corelate cu codurile de mai jos.

Coduri pentru dimensiunea „localizare”:

|  |  |
| --- | --- |
| **Cod Regiune 042** | **Regiunea Vest** |
| Cod județ RO421 | Județ ARAD |
| Cod județ RO422 | Județ CARAȘ-SEVERIN |
| Cod județ RO423 | Județ HUNEDOARA |
| Cod județ RO424 | Județ TIMIȘ |

**Secţiunea: Buget - Dimensiunea egalitate de gen**

**Secţiune obligatorie**

**Obiectiv specific:** se selectează RSO4.2

**Fond UE**: se selectează FEDR

**Tip dimensiune a egalității de gen**: se selectează din nomenclator „Neutralitate de gen”

**Buget eligibil**: se completează valoarea totală eligibilă a proiectului.

**Secţiunea: Buget - Strategii macroregionale şi bazin maritim**

**Secţiune obligatorie**

**Obiectiv specific:** se selectează RSO4.2

**Fond UE**: se selectează FEDR

**Strategii macroregionale şi bazin maritim**: se selectează din nomenclator „Strategia pentru regiunea Dunării”

**Buget eligibil**: se completează valoarea totală eligibilă a proiectului.

**Secţiune: Criterii evaluare ETF**

**Secţiune obligatorie**

Pentru fiecare criteriu/sub-criteriu se va selecta opțiunea aplicabilă proiectului după apăsarea butonului .

Pentru fiecare criteriu/sub-criteriu se va selecta o singură opțiune de răspuns.

Pentru fiecare criteriu/sub-criteriu, solicitantul de finanțare va completa:

* dacă îndeplinește criteriul: DA;
* dacă nu îndeplinește criteriul: NU.

Solicitantul de finanțare are posibilitatea de a descărca centralizatorul criteriilor.

Pentru fiecare criteriu/sub-criteriu solicitantul poate argumenta în câmpul ”Explicație”, opțiunea selectată.

**Secţiunea: Declaraţia unică**

**Secţiune obligatorie**

Declarația unică este generată de sistemul informatic MySMIS2021/SMIS2021+, se completează de solicitant şi se semnează cu semnătură electronică extinsă de către reprezentantul legal al acestuia.

În situațiile excepționale prevăzute la **capitolul 4.4 Modalitatea de depunere a proiectelor** din Ghidul solicitantului de finanțare, în care cererea de finanțare și anexele acesteia sunt transmise de către o persoană împuternicită, Declarația/Declarațiile unică/unice vor fi semnate cu semnătură electronică extinsă a împuternicitului.

Pentru încărcarea Declarației unice se apasă butonul .

Se vor bifa toate cerințele aplicabile solicitantului de finanțare și proiectului, incluse în document.

|  |
| --- |
| **Atenție!**  Declarația unică nu se poate genera dacă nu sunt confirmate (bifate) toate criteriile de eligibilitate obligatorii și dacă secțiunea Bugetul proiectului nu are nicio informație completată.  Orice modificare a bugetului proiectului după încărcarea Declarației unice implică ștergerea acesteia! |

1. **Lucrări de modernizare:** reprezintă lucrările care urmăresc aducerea construcției la parametri superiori celor inițiali și includ înlocuirea structurilor sau elementelor depășite cu altele corespunzătoare nivelului tehnic actual. (GE 032- 97 - Normativ privind executarea lucrărilor de întreținere și reparații la clădiri și construcții speciale); [↑](#footnote-ref-1)
2. **Lucrări de reabilitare:** reprezintă orice fel de lucrări de intervenţii necesare pentru îmbunătăţirea performanţelor de siguranţă şi exploatare a construcţiilor existente, inclusiv a instalaţiilor aferente, în scopul prelungirii duratei de exploatare prin aducerea acestora la nivelul cerinţelor esenţiale de calitate prevăzute de lege. (Legea 50/1991 privind autorizarea executării lucrărilor de construcții); [↑](#footnote-ref-2)