**Anexa 5\_Lista cheltuielilor eligibile și neeligibile**

**Cheltuieli eligibile**

|  |  |  |  |
| --- | --- | --- | --- |
| **Categorie/**  **subcategorie MySMIS[[1]](#footnote-1)** | **Denumire cheltuială eligibilă [[2]](#footnote-2)** | **Limite procentuale** | **Observații[[3]](#footnote-3)** |
| **Lucrări/**  1.2. Amenajarea terenului | Amenajarea terenului | - | Se includ cheltuielile efectuate la începutul lucrărilor pentru pregătirea amplasamentului şi care constau în demontări, dezafectări, colectare, sortare și transport la depozitele autorizate al deșeurilor rezultate, sistematizări pe verticală, drenuri/rigole/canale de scurgere, drenaje, epuismente, exclusiv cele aferente realizării lucrărilor pentru investiţia de bază. |
| **Lucrări/**  1.3. Amenajări pentru protecţia mediului şi aducerea terenului la starea iniţială | Amenajări pentru protecţia mediului şi aducerea terenului la starea iniţială | - | Se includ cheltuielile efectuate pentru lucrări şi acţiuni de protecţia mediului și de aducere la starea inițială, inclusiv pentru refacerea cadrului natural după terminarea lucrărilor. |
| **Lucrări/**  1.4 Cheltuieli pentru relocarea/protecția utilităților | Cheltuieli pentru relocarea/protecția utilităților | - | Se includ cheltuielile pentru relocarea/ protecţia utilităţilor: devieri reţele de utilităţi din amplasament. |
| **Lucrări/**  2. Cheltuieli pentru asigurarea utilităților necesare obiectivului de investiții | Cheltuieli pentru asigurarea utilităților necesare obiectivului de investiții | - | Se includ cheltuielile aferente asigurării cu utilităţile necesare funcţionării obiectivului de investiţie, care se execută pe amplasamentul delimitat din punct de vedere juridic, ca aparţinând obiectivului de investiţie, precum şi cheltuielile aferente racordării la reţelele de utilităţi precum:   1. alimentare cu apă; 2. canalizare; 3. alimentare cu gaze naturale; 4. agent termic; 5. energie electrică; 6. telecomunicații; 7. alte utilități. |
| **Servicii/**  3.1.1 Studii de teren  3.1.2 Raport privind impactul asupra mediului  3.1.3 Alte studii de specialitate | Proiectare și asistență tehnică | Maxim 4% din valoarea totală eligibilă | **Studii** – se includ cheltuieli pentru:   1. studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiție; 2. raport privind impactul asupra mediului; 3. studii de specialitate necesare în funcție de specificul investiției. |
| **Servicii/**  3.2 Documentații-suport și cheltuieli pentru obținerea de avize, acorduri și autorizații | **Documentații - suport și cheltuieli pentru obținerea de avize, acorduri și autorizații**:   1. Obţinerea/prelungirea valabilităţii certificatului de urbanism; 2. Obţinerea/prelungirea valabilităţii autorizaţiei de construire/ desfiinţare; 3. Obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telecomunicații etc.; 4. Obținerea certificatului de nomenclatură stradală și adresă; 5. Întocmirea documentaţiei, obţinerea numărului cadastral provizoriu şi înregistrarea terenului în cartea funciară; 6. Obţinerea actului administrativ al autorităţii competente pentru protecţia mediului; 7. Obţinerea avizului P.S.I.; 8. Alte avize, acorduri şi autorizaţii solicitate prin certificatul de urbanism sau autorizații de funcționare, necesare în vederea implementării în bune condiții a proiectului. |
| **Servicii/**  3.3Expertizare tehnică | **Expertiză tehnică**: cheltuielile cu elaborarea expertizelor tehnice a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile art. 14 alin. (2) din HG 907/2016. |
| **Servicii/**  3.5.1. Temă de proiectare  3.5.3. Studiu de fezabilitate/documentație de avizare a lucrărilor de intervenții și deviz general  3.5.4. Documentațiile tehnice necesare în vederea obținerii avizelor/acordurilor/ autorizațiilor  3.5.5. Verificarea tehnică de calitate a proiectului tehnic și a detaliilor de execuție  3.5.6. Proiect tehnic și detalii de execuție | **Proiectare:** cheltuielile pentru:   1. Elaborarea documentației de avizare a lucrărilor de intervenție, proiect tehnic şi detalii de execuţie, 2. Plata verificării tehnice de calitate a proiectului tehnic şi a detaliilor de execuţie, 3. Elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie, documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament, studii specialitate, etc. 4. Realizarea unei **randări 3D** a investiției, în cazul proiectelor care includ lucrări de construcții. |
| **Servicii/**  3.8.1 Asistență tehnică din partea proiectantului | **Asistență tehnică** din partea proiectantului în cazul în care aceasta nu intră în tarifarea proiectului:   1. pe perioada de execuţie a lucrărilor;   b) pentru participarea proiectantului la fazele incluse în programul de control al lucrărilor de execuție, avizat de către Inspectoratul de Stat în Construcții. |
| **Servicii/**  3.8.2 Dirigenție de șantier/supervizare | **Dirigenție de șantier**: cheltuielile efectuate pentru plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii. |
| **Lucrări/**  4.1 Construcții și instalații | Construcții și instalații | Maxim 40% din valoarea totală eligibilă | Se cuprind cheltuielile pentru **modernizarea/reabilitarea** infrastructurii educaționale universitare de stat, indiferent dacă se supun sau nu autorizării, inclusiv cheltuieli aferente măsurilor de accesibilizare **pentru persoanele cu dizabilități și** **alte cerințe educaționale speciale**.  **Recomandare pentru solicitanți:**  Se recomandă utilizarea de materiale de construcții certificate Eco Label și realizarea preponderentă a achizițiilor publice verzi pentru echipamente și dotări, în conformitate cu prevederile Legii nr. 69/2016, Ordinului nr. 1068/2018 și cu recomandările prevăzute în Ghidul privind achizițiile publice ecologice – document cu caracter orientativ al Comisiei Europene. |
| **Lucrări/**  4.2 Montaj utilaje, echipamente tehnologice și funcționale | Montaj utilaje, echipamente tehnologice și funcționale | - | Se cuprind cheltuielile aferente montajului echipamentelor și utilajelor tehnologice/utilajelor incluse în instalaţiile funcţionale, inclusiv reţelele aferente necesare funcţionării acestora. |
| **Lucrări/**  4.3 Utilaje, echipamente tehnologice și funcționale care necesită montaj | Utilaje, echipamente tehnologice și funcționale care necesită montaj | - | Se cuprind cheltuielile pentru achiziţionarea de utilaje și echipamente tehnologice care necesită montaj, precum şi a celor incluse în instalaţiile funcţionale.  Echipamentele trebuie să deservească spațiile universitare în cadrul cărora se desfășoară acte educaționale, în acord cu noile tendințe educaționale și tehnologice. |
| **Echipamente/**  **Dotări/**  **Active corporale/**  4.4 Utilaje, echipamente tehnologice şi funcţionale care nu necesită montaj şi echipamente de transport | Utilaje, echipamente tehnologice și funcționale care nu necesită montaj | - | Se includ cheltuielile pentru achiziționarea de **utilaje, echipamente tehnologice și funcționale care nu necesită montaj,** în acord cu noile tendințe educaționale și tehnologice;  Această categorie include cheltuielile pentru procurarea de bunuri care, conform legii, intră în categoria mijloacelor fixe și/sau a obiectelor de inventar, sunt necesare implementării proiectului și respectă prevederile contractului de finanțare. |
| **Echipamente/**  **Dotări/**  **Active corporale/**  4.5 Dotări | Dotări | - | Se cuprind cheltuielile pentru procurarea de bunuri, mijloace fixe și/sau obiecte de inventar, necesare implementarii proiectului: mobilier și alte dotări necesare spațiilor universitare în cadrul cărora se desfășoară acte educaționale, în acord cu noile tendințe educaționale și tehnologice: laboratoare, săli de curs și seminar, amfiteatre, aule etc.; |
| **Cheltuieli cu active necorporale**  4.6 . Active necorporale | Active necorporale | - | Se cuprind cheltuielile cu achiziţionarea activelor necorporale, inclusiv active relaționate de dezvoltarea unei infrastructuri digitale: programe informatice, licențe, software, brevete, dezvoltarea de platforme e-learning și alte platforme digitale în cadrul universității, inclusiv biblioteci digitale, digitalizarea cursurilor etc.;  Activele necorporale sunt eligibile pentru calculul costurilor de investiții dacă îndeplinesc următoarele condiții:   1. trebuie să fie utilizate exclusiv în cadrul unității care primește ajutorul; 2. trebuie să fie amortizabile; 3. trebuie să fie achiziționate în condițiile pieței de la terți care nu au legături cu cumpărătorul; 4. trebuie să fie incluse în activele entității care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum cinci ani. |
| **Lucrări/**  5.1.1 Lucrări de construcții și instalații aferente organizării de șantier | Lucrări de construcții și instalații aferente organizării de șantier | - | Se cuprind lucrările de construcții și instalații aferente organizării de șantier. |
| **Lucrări/**  5.1.2 Cheltuieli conexe organizării şantierului | Cheltuieli conexe organizării șantierului | - | Se cuprind cheltuielile conexe organizării de șantier. |
| **Lucrări/**  5.3 Cheltuieli diverse și neprevăzute | Cheltuieli diverse și neprevăzute | Maxim 5% din valoarea totală eligibilă | Sunt eligibile doar dacă sunt detaliate corespunzător prin documente justificative. |
| **Măsuri de tip FSE+**  Cheltuieli cu indemnizații aferente contractelor de internship  Cheltuieli salariale pentru tutorii de practică  Cheltuieli de natură salarială pentru experții proprii  Cheltuieli cu servicii de specializate pentru implementarea măsurilor de tip FSE+  Cheltuieli cu servicii IT  Cheltuieli cu alte servicii  Cheltuieli de deplasare  Cheltuieli de participare la cursuri de specializare/programe de formare pentru cadrele didactice  Cheltuieli pentru acreditare la ARACIS  Cheltuieli pentru acreditare la ANC  Cheltuieli cu servicii de specialitate pentru dezvoltarea și pilotarea furnizării de cursuri deschise de formare continuă  Burse/indemnizații pentru studenții aparținând grupurilor vulnerabile, inclusiv studenții cu CES  Alte cheltuieli | Măsuri de tip FSE+ | Maxim 5% din valoarea totală eligibilă a proiectului, indiferent de numărul de activități de tip FSE+ propuse spre implementare | Se cuprind cheltuielile necesare pentru implementarea a cel puțin unei activități de tipul Fondului Social European Plus (FSE+), de creștere a calității și accesului la educație, inclusiv pentru dezvoltarea de noi specializări, conform principiilor Pilonului European al Drepturilor Sociale, dintre cele de mai jos: |
| 1. **Încheierea de noi parteneriate cu sectorul public/privat pentru facilitarea tranziției de la educație la un loc de muncă, prin programe de internship, adresate studenților din instituțiile de învățământ superior de stat, inclusiv celor din categorii vulnerabile;**   Cheltuielile eligibile vizează:   * 1. Plata integrală sau parțială a indemnizației pentru intern (student), aferentă unui contract de internship, în corelare cu numărul de ore de internship, clauzele acordului de parteneriat și legislația aplicabilă.   2. Cheltuieli salariale pentru coordonatorul/coordonatorii de practică din partea universității, eligibile proporțional cu numărul de ore prestate pentru prezenta activitate, așa cum rezultă din documentele justificative (rapoarte de activitate, fișe de pontaj etc.) – *maxim 10% din valoarea aferentă implementării prezentei activități de tip FSE+.* |
| 1. **Sprijinirea cursurilor existente prin îmbunătățirea conținutului și adaptarea la cerințele pieței;**   Cheltuielile eligibile vizează:   * 1. Cheltuieli de natură salarială pentru experții proprii, Plata serviciilor de specialitate necesare procesului de îmbunătățire a conținutului și adaptarea la cerințele pieței pentru cursurile existente (studii, analize etc.).   2. Cheltuieli pentru actualizarea și dezvoltarea competențelor cadrelor didactice în domeniul de specializare corespunzător funcției didactice ocupate, în vederea îmbunătățirii și adaptării programei universitare actuale: plata taxei de participare la cursuri de specializare/programe de formare din țară sau din străinătate, diurnă, cazare, transport - *maxim 30% din valoarea aferentă implementării prezentei activități de tip FSE+.* |
| 1. **Dezvoltarea de noi programe de master, în special în domeniile de specializare inteligentă ale Regiunii Vest, în acord cu dinamica pieței muncii și emergența tranziției digitale și ecologice;**   Cheltuielile eligibile vizează:   * 1. Cheltuieli pentru realizarea de studii și analize în vederea identificării unor nevoi orizontale de dezvoltare a ofertei educaționale prin programe de master: cheltuieli de natură salarială pentru experții interni, plata serviciilor de specialitate (spre exemplu pentru realizare de studii/analize) efectuate de societăți specializate.   2. Cheltuieli cu instruirea personalului didactic pentru dobândirea de noi competențe, prin programe de conversie pentru noi specializări, în vederea implementării noului/noilor program/programe de master în cadrul curriculum-ului universitar, în acord cu cerințele în materie de competențe, pe baza nevoilor pieței muncii și a tranziției digitale și ecologice: plata taxelor de participare la cursuri/programe de specializare și conversie din țară și străinătate, diurnă, transport, cazare – *maxim 30% din valoarea aferentă implementării prezentei activități de tip FSE+.* .   3. Cheltuieli cu taxa de acreditare a noii specializări de master la ARACIS; |
| 1. **Dezvoltarea de noi cursuri deschise de formare continuă, ca oportunități flexibile de perfecționare și recalificare pentru toți, în acord cu noile cerințe în materie de competențe;**   Cheltuielile eligibile vizează:   * 1. Cheltuieli pentru realizarea de studii și analize în vederea dezvoltării de noi cursuri deschise de formare continuă: cheltuieli de natură salarială pentru experții interni, plata serviciilor de specialitate (spre exemplu pentru realizare de studii/analize) efectuate de societăți specializate.   2. Cheltuieli pentru dezvoltarea și pilotarea furnizării de cursuri deschise de formare continuă, dezvoltate în parteneriat cu mediul de afaceri, sectorul public și societatea civilă: cheltuieli de natură salarială pentru experții interni, plata serviciilor de dezvoltare cursuri deschise, plata serviciilor de specialitate pentru dezvoltarea de cursuri deschise, efectuate de societăți specializate.   3. Cheltuieli de acreditare a cursului de formare continuă la ANC; |
| 1. **Implementarea de măsuri/acțiuni** menite să faciliteze și să promoveze **accesul egal la educația terțiară** de calitate, inclusiv pentru **grupurile vulnerabile:**     1. măsuri pilot de sprijin pentru studenții aparținând grupurilor vulnerabile: burse pentru studenții aparținând grupurilor vulnerabile, inclusiv studenții cu CES[[4]](#footnote-4) etc.;    2. acțiuni vizând incluziunea în educație a studenților aparținând grupurilor vulnerabile, inclusiv studenții cu CES, spre exemplu: (1) realizarea de materiale didactice adaptate pentru utilizarea de către persoane cu diferite tipuri de dizabilități; (2) dezvoltarea/adaptarea platformelor de e-learning pentru utilizarea de către persoane cu diferite tipuri de dizabilități etc.;   Cheltuielile eligibile vizează:   1. Plata burselor pentru studenții aparținând grupurilor vulnerabile; 2. Cheltuieli cu realizarea de materiale didactice în format accesibil pentru utilizarea de către persoane cu diferite tipuri de deficiențe: cheltuieli de natură salarială pentru experții proprii, plata serviciilor de specialitate de realizare a materialelor didactice în format accesibil pentru utilizarea de către persoane cu diferite tipuri de deficiențe, efectuate de societăți specializate. 3. Cheltuieli cu dezvoltarea/adaptarea platformelor de e-learning pentru utilizarea de către persoane cu diferite tipuri de deficiențe: cheltuieli de dezvoltare/adaptare de natura serviciilor efectuate de societăți specializate, cheltuieli salariale pentru experții proprii, cheltuieli de specialitate, efectuate de societăți specializate, pentru dezvoltarea / adaptarea platformei de e-learning. 4. Cheltuieli cu instruirea personalului didactic pentru dobândirea de noi competențe, prin programe de conversie pentru noi specializări, pentru derularea de activități didactice cu formații de lucru care includ studenți cu diferite tipuri de dizabilități sau cu CES: plata taxelor de participare la cursuri/programe de specializare și conversie din țară și străinătate, diurnă, transport, cazare – *maxim 10% din valoarea aferentă implementării prezentei activități de tip FSE+.* |
| **Cheltuieli sub formă de rate forfetare /** Cheltuieli sub formă de rată forfetară | Costuri indirecte | Maxim 5 % din valoarea  eligibilă a costurilor  directe definite în  conformitate cu prevederile capitolului  5.3.4. Opțiuni de costuri simplificate. Costuri  directe și costuri  indirecte | **Comisioane, cote, taxe**:   1. Cota aferentă Inspectoratului de Stat în Construcţii pentru controlul calităţii lucrărilor de construcţii; 2. Cota pentru controlul statului în amenajarea teritoriului, urbanism şi pentru autorizarea lucrărilor de construcţii; 3. Cota aferentă Casei Sociale a Constructorilor; 4. Taxe pentru acorduri, avize conforme şi autorizaţia de construire/desfiinţare. |
| **Cheltuieli de informare și publicitate: Cheltuieli necesare pentru realizarea activităților de comunicare și vizibilitate** menționate în GSF la capitolul 3.21 - Informarea și vizibilitatea sprijinului din fonduri, și detaliate în Manualul de identitate vizuală pentru beneficiari, obligatorii în conformitate cu prevederile contractului de finanţare. |
| **Consultanța/Managementul de proiect** pentru obiectivul de investiții   1. Plata serviciilor de consultanţă la elaborarea cererii de finanțare și a tuturor studiilor necesare întocmirii acesteia; 2. Plata serviciilor de consultanţă în domeniul managementului execuţiei investiţiei; 3. Serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul; |
| **Audit financiar extern** |

**B. Cheltuieli excluse de la finanțare:**

|  |
| --- |
| * cheltuielile efectuate înainte de 01.01.2021, conform prevederilor art. 63, alin (2) din Regulamentul (UE) nr. 1060/2021; |
| * cheltuielile aferente proiectelor care au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, conform prevederilor art. 63, alin (6) din Regulamentul (UE) nr.1060/2021; |
| * cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate; |
| * cheltuielile efectuate în sprijinul relocării, conform prevederilor art. 66, alin (1) din Regulamentul (UE) nr.1060/2021; |
| * cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058; |
| * cheltuielile care sunt realizate ulterior perioadei maxime de implementare, detaliate la capitolul 5.6 - Durata proiectului, în cadrul căreia se pot deconta cheltuieli; |
| * cheltuielile necesare instruirii/școlarizării personalului în vederea utilizării corecte și eficiente a utilajelor și tehnologiilor; |
| * cheltuielile pentru achiziţionarea de imobile; |
| * costuri operaţionale, de funcționare, de testare și întreținere a obiectivelor finanțate prin proiect; |
| * costuri administrative, salariile personalului general de administrație; chiriile și reparații ale imobilizărilor de interes general în administrație; energie, combustibil și alte consumuri similare; cheltuieli administrative gospodărești; |
| * alte cheltuieli generale de administrație; |
| * cheltuielile cu materialele consumabile; |
| * cheltuielile financiare, respectiv prime de asigurare, taxe, comisioane, rate și dobânzi aferente creditelor - costul creditului; |
| * contribuția în natură; |
| * amortizarea; |
| * valoarea cheltuielilor care depășește limitele maxime conform secțiunii A din Anexa 5\_Lista cheltuielilor eligibile și neeligibile, acolo unde sunt prevăzute limitări; |
| * cheltuielile privind achiziţia de dotări/echipamente/utilaje second-hand; |
| * taxa pe valoarea adăugată recuperabilă, cu excepţia cazului în care aceasta nu se poate recupera în temeiul legislaţiei naţionale privind TVA-ul; |
| * cheltuielile cu investițiile ce fac obiectul dublei finanțări care vizează aceleași costuri eligibile; |
| * amenzi, penalităţi, dobânzi, cheltuieli de judecată şi cheltuieli de arbitraj; |
| * cheltuieli efectuate după finalizarea etapei de implementare a proiectului, respectiv finalizarea ultimei activități a proiectului; |
| * cheltuieli care nu corespund particularităţilor/obiectivelor/activităţilor sprijinite prin Intervenția regională; |
| * cheltuieli de mentenanță; |
| * cheltuielile cu achiziționarea autovehiculelor și a mijloacelor de transport, aşa cum sunt acestea clasificate în Subgrupa 2.3. „Mijloace de transport” din HG 2139/2004. |
| * cheltuieli pentru reabilitarea energetică a infrastructurii universitare, existând un apel dedicat pentru acest tip de intervenții; |
| * cheltuieli cu întreținerea și reparațiile; |
| * cheltuieli asociate intervențiilor asupra construcțiilor provizorii existente sau realizarea de construcții provizorii noi; |
| * cheltuieli pentru realizarea de construcții noi; |
| * cheltuieli pentru construirea/extinderea structurală a infrastructurii educaționale universitare de stat; |
| * cheltuieli pentru lucrări de modernizare/reabilitare vizând extinderea funcțională a infrastructurii universitare; |
| * cheltuielile pentru reabilitarea/modernizarea/dotarea/echiparea infrastructurilor conexe: cămine, cantine, spații de recreere și a spațiilor în care se desfășoară activități administrative: birouri, biblioteci, cabinete etc; |
| * Cheltuieli pentru probe tehnologice şi teste; |

1. Se completează categoria și subcategoria din MySMIS. [↑](#footnote-ref-1)
2. Se completează cu denumirea din Devizul General aprobat prin HG 907/2016, acolo unde se aplică. [↑](#footnote-ref-2)
3. Se completează limitele procentuale/valorile pentru anumite cheltuieli și alte detalii specifice privind eligibilitate. Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data depunerii cererii de finanțare și ulterior la data semnării contractului de finanțare. [↑](#footnote-ref-3)
4. Cerințe Educaționale Speciale [↑](#footnote-ref-4)